cyanic-selkie/wikianc huggingface dataset:
द ऑफिस (अमरीकी टीवी शृंखला)
समालोचनात्मक समीक्षाएं और टिप्पणी
दूसरे संस्करण में समीक्षाएं अधिक सकारात्मक हो गईं. टाइम (Time) पत्रिका ने टिप्पणी की, "निर्माता ग्रेग डैनिएल्स ने एक प्रतिलिपि नहीं, बल्कि एक ऐसे प्रस्तुतीकरण का निर्माण किया है, जो एक विशिष्ट अमरीकी कार्य परंपरा को प्रदर्शित करता है।.. और इसका स्वर अधिक व्यंग्यपूर्ण और कम कटु है। ... नया मालिक पुराने मालिक से अलग और मेरे अनुसार यह पर्याप्त है।" एक सप्ताह बाद एन्टरटेनमेंट वीकली (Entertainment Weekly) ने इन्हीं भावनाओं को यह कहते हुए व्यक्त किया, "निर्भय स्टीव कैरेल, एक सदैव-शक्तिशाली समर्थक कलाकार दल और पटकथा धन्यवाद के पात्र हैं, जिन्होंने अमरीकी व्यापारिक विसंगतिपूर्ण शब्दावली को सटीक स्वर के साथ बाहर निकाला, यह अवमूल्यनपूर्ण पुनर्निर्माण लगभग असंभव कार्य करता है-यह रिकी गर्वैस के मूल कथानक का सम्मान करते हुए भी अपनी स्वयं की शर्तों पर कार्य करता है।"
द ऑनियन्स  A.V. क्लब (The Onions A.V. club) ने कार्यक्रम की क्रमिक उन्नति के बारे में अपना दृष्टिकोण इन शब्दों में व्यक्त किया: "एक धमाकेदार शुरुआत के बाद, द ऑफिस में अत्यधिक सुधार हुआ और तुरंत ही यह टीवी का सर्वाधिक हास्यपूर्ण, तीक्ष्ण कार्यक्रम बन गया  .गर्वैस की भूमिका के लिये स्टीव कैरेल का चयन तुरुप का पत्ता साबित हुआ।   अमरीकी ऑफिस में असंगतियों का दुर्लभतम मिश्रण है: एक पुराने कार्यक्रम का पुनर्निर्माण, जो न केवल अपने स्रोत के साथ न्याय करता है, बल्कि साथ ही अपनी स्वयं की एक मज़बूत पहचान भी स्थापित करता है।"  टाइम (Time) पत्रिका के जेम्स पोनिवॉज़िक ने इसे 2007 की शीर्ष 10 रिटर्निंग सीरीज़ में से एक नामित किया और इसे रैंकिंग में #6 पर रखा.  उन्होंने इसे "सर्वकालिक 100 सर्वश्रेष्ठ टीवी कार्यक्रमों" की अपनी सूची में भी शामिल किया।
हास्य-कार्यक्रम डिल्बर्ट (Dilbert) के साथ इस कार्यक्रम की कुछ ऊपरी समानताएं हैं, क्योंकि यह भी अपने अकुशल अधिकारी का सामना कर रहे कर्मचारियों को प्रदर्शित करता है। द कॉन्फ्रेंस बोर्ड के CEO जॉन स्पेक्टर कहते हैं कि दोनों कार्यक्रम यह दर्शाते हैं कि एक नेता का क्या प्रभाव, अच्छे या बुरे रूप में, हो सकता है। डिल्बर्ट के निर्माता स्कॉट एडम्स भी समानताएं प्रस्तुत करते हैं: "द ऑफिस और डिलबर्ट से यह सबक मिलता है कि लोग अक्सर दुष्क्रियाशील होते हैं और प्रशिक्षण की कोई भी मात्रा उन्हें सुधार नहीं सकती."
एक श्रम-संबंद्ध समूह ने "बॉयज़ एन्ड गर्ल्स" एपिसोड की प्रशंसा की क्योंकि इसने उसे अमरीकी टेलीविजन पर यूनियन की प्रतिमा के प्रदर्शन का एक असामान्य रूप से खुला चित्रण माना.
द ऑफिस के तीसरे संस्करण ने मेटाक्रिटिक (Metacritic) पर 85/100 का स्कोर प्राप्त किया, जबकि द ऑफिस के छठे संस्करण को मेटाक्रिटिक पर 78/100 का स्कोर मिला.
रेटिंग
पहली बार गुरुवार, 24 मार्च 2005 को NBC पर द अप्रेंटिस (The Apprentice) के बाद प्रसारित हुए द ऑफिस ने U.S. में 11.2 मिलियन दर्शक खींचे और अपनी समयावधि का विजेता बन गया। जब NBC द्वारा इस श्रृंखला को इसके अभीष्ट गुरुवार रात्रि के समय-खण्ड में ले जाया गया, तो इसने अपने लगभग आधे दर्शक खो दिये और इसके पास केवल 5.9 मिलियन दर्शक ही बचे रह गए। इस कार्यक्रम ने औसतन 5.4 मिलियन दर्शक हासिल किये, जिससे इसे 2004-2005 U.S. टेलीवीजन दौर के लिये #102 रैंकिंग मिली. पहले दौर की अंतिम कड़ी, "हॉट गर्ल", को 10 दर्शक मापन भाग के साथ एक 2.2 रेटिंग मिली, जो कि इस कार्यक्रम के इतिहास की न्यूनतम रेटिंग थी। CNBC पर कड़ियों का पुनर्प्रसारण भी किया गया।
दूसरा दौर प्रारंभ होने पर, कैरेल की सफल ग्रीष्मकालीन फिल्म द 40-ईयर-ओल्ड वर्जिन (The 40-Year-Old Virgin) और iTunes पर कड़ियों की ऑनलाइन बिक्री ने कार्यक्रम की सहायता की. दर्शकों की संख्या में वृद्धि के कारण जनवरी 2006 में NBC ने इस श्रृंखला को गुरुवार रात्रि के "मस्ट सी TV (Must See TV)" पर ले जाने का निर्णय लिया, जहां इसकी रेटिंग्स में बढ़त जारी रही. 2005-2006 के दौर तक, इसे #67 (20/20 के साथ) पर रखा गया। इसने 10/10 की रेटिंग के साथ औसतन 8.0 मिलियन दर्शक प्राप्त किये और दर्शकों की संख्या में पिछले वर्ष की तुलना में 80% की बढ़त दर्ज की, जिनमें से 60% दर्शक 18-49 आयु वर्ग के थे।
तीसरे-दौर के प्रीमियर ने एक 9.9 हासिल किया और दर्शकों की कुल संख्या व 18-49 आयु-वर्ग के दर्शकों की संख्या में माय नेम इज़ अर्ल (My Name Is Earl) से बहुत अधिक बढ़त हासिल की. 2006-2007 के दौर के अंत तक, इसे #68 पर (द बिगेस्ट लूज़र 3 (The Biggest Loser 3) के साथ) रखा गया। इसने एक 11/11 रेटिंग के साथ औसतन 8.3 मिलियन दर्शक प्राप्त किये, जो कि पिछले दौर की तुलना में एक बड़ी वृद्धि थी। 27 सितंबर 2007 को चौथे दौर के प्रीमियर ने 9.67 मिलियन दर्शकों और 18-49 आयु वर्ग की मुख्य जनसांख्यिकी में श्रृंखला के उच्चतम स्कोर 5.1 के साथ एक उच्चतर रेटिंग हासिल की. पांचवे दौर के प्रीमियर ने पिछले दौर के प्रीमियर के बराबर ही दर्शक संख्या हासिल की, जिसने इसे अपने समय-खण्ड के लिये दर्शक संख्या के सन्दर्भ में तीसरे स्थान पर और 18-49 आयु-वर्ग की दर्शक संख्या के लिये दूसरे स्थान पर रखा. संस्करण 5 को 18-49 आयु-वर्ग के वयस्कों के लिये #14 पर रखा गया और इसने इस आयु-वर्ग के औसतन 5.3 मिलियन दर्शक प्राप्त किये. नील्सन मीडिया रिसर्च (Nielsen Media Research) ने विलंबित दर्शन के लिये आंकड़े जारी किये और द ऑफिस ने चौथे संस्करण के प्रथम एपिसोड की तुलना में 48 प्रतिशत की बढ़त हासिल करते हुए प्रतिश्रवण में 2.5 मिलियन दर्शक जोड़े.
सांस्कृतिक प्रभाव
स्क्रैण्टन शहर, जिसे लंबे समय से कोयले की खानों और रेल केंद्र के रूप में अपने औद्योगिक अतीत के लिये जाना जाता रहा है, ने इस कार्यक्रम का खुले दिल से स्वागत किया है और कार्यक्रम द्वारा इसे पुनर्परिभाषित किया गया है। मेयर के सहायक कहते हैं, "हम सचमुच खुशी से झूम रहे हैं". डण्डर मिफ्लिन का प्रतीक चिह्न स्क्रैण्टन सिटी हॉल के सामने एक बिजली के खंबे पर लगे बैनर में और साथ ही मॉल एट स्टीमटाउन (Mall at Steamtown) के पैदल पुल पर भी लगाया गया है। द पेन्सिल्वेनिया पेपर एन्ड सप्लाई कम्पनी (The Pennsylvania Paper & Supply Company), जिसका टॉवर शुरुआती श्रेय में प्रदर्शित किया जाता है, भी इसे टॉवर पर जोड़ने की योजना बना रही है। पूर्वोत्तर के अन्य शहरों के समाचार-पत्रों ने कार्यक्रम में प्रदर्शित स्थानों को देखने में रुचि रखनेवाले पर्यटकों के लिये स्क्रैण्टन के विभिन्न स्थानों की पर्यटक मार्गदर्शिकाएं प्रकाशित की हैं।
स्क्रैण्टन को संयुक्त राज्य अमरीका के बाहर भी इस कार्यक्रम के साथ पहचाना जाता है। 2008 में, डिक्सन सिटी के उपनगर में, पूर्व आयरिश प्रधानमंत्री बर्टि एहर्न ने सेंट पेट्रिक'स डे (St. Patrick's Day) पर हुए भाषण में इस शहर को डण्डर मिफ्लिन के घर के रूप में पहचाना. द ऑफिस का उदघाटनात्मक सम्मेलन अक्टूबर 2007 में डाउनटाउन में आयोजित हुआ था। उल्लेखनीय स्थल, जिनमें से कुछ इस कार्यक्रम के स्थान थे, जिन्होंने आयोजन-स्थलों के रूप में कार्य किया, में स्क्रैण्टन विश्वविद्यालय (University of Scranton), रैडिसन लैकवाना स्टेशन होटल (Radisson Lackwanna Station Hotel) और स्टीमटाउन मॉल (Steamtown Maill) शामिल हैं। कलाकारों में से B.J. नोवाक, एड हेल्म्स, ऑस्कर नुनेज़, एंजेला किन्से, ब्रायन बॉमगार्टनर, लेस्ली डेविड बेकर, मिन्डी कैलिंग, क्रैग रॉबिन्सन, मेलोरा हार्डिन, फिलिस स्मिथ, क्रीड ब्रैटन, केट फ्लैनरी, बॉबी रे शेफर और एंडी बकले उपस्थित रहे. नोवाक और कैलिंग के अलावा, लेखकों में ग्रेग डैनिएल्स, माइकल शुर, जेनिफर केलोटा, ली आइसनबर्ग, जीन स्टुप्नित्स्की, जस्टिन स्पित्ज़र, एंथनी फेरेल, रयान कोह, लेस्टर लुईस और जैसन केसलर उपस्थित थे। जो लोग उपस्थित नहीं थे, उनमें लेखक-अभिनेता पॉल लीबर्स्टीन (जो मूलतः उपस्थित रहनेवाले थे), स्टीव कैरेल, जॉन क्रास्निस्की, रैन विल्सन और जेना फिशर शामिल हैं।
द डेली शो की एक कड़ी में, रिपब्लिकन पार्टी से राष्ट्रपति पद के उम्मीदवार जॉन मैक्कैन, जिन्हें इस कार्यक्रम का एक समर्पित प्रशंसक कहा जाता है, ने मज़ाकिया लहजे में जॉन स्टीवर्ट को बताया कि वे डवाइट श्रुट को अपने प्रचार सहायक के रूप में ले सकते हैं। बाद में द टुनाइट शो विथ जे लेनो (The Tonight Show with Jay Leno) के दौरान रेन ने ड्वाइट की ओर से इसे स्वीकर किया।
अंतर्राष्ट्रीय प्रसारण
यूनाइटेड किंगडम में, जब इस कार्यक्रम को मूल रूप से ITV2 पर प्रसारित किया गया, तो सूचीबद्ध पत्रिकाओं में (लेकिन स्क्रीन पर नहीं) इसे द ऑफिस: एन अमेरिकन वर्कप्लेस (The Office: An American Workplace) के रूप में नामित किया गया। ऐसा कार्यक्रम के इस संस्करण को मूल ब्रिटिश श्रृंखला से अलग पहचानने के लिये किया गया। यह कार्यक्रम अब ITV4 और कॉमेडी सेंट्रल (Comedy Central) पर प्रसारित किया जा रहा है।
कनाडा में, अपने प्रसारण की शुरुआत से ही यह कार्यक्रम ग्लोबल (Global) पर प्रसारित किया जा रहा है और अब इसका पुनर्प्रसारण कॉमेडी नेटवर्क (Comedy Network) पर किया जा रहा है। जर्मनी में, सुपर RTL (Super RTL) ने 5 जनवरी 2008 को 11:10 बजे इस कार्यक्रम का प्रसारण शुरु किया। ऑस्ट्रिया में, ORF 1 ने 6 मार्च 2008 को 11:10 बजे इस कार्यक्रम का प्रसारण शुरु किया। स्पेन TNT में, पैरामाउण्ट कॉमेडी (स्पेन) (Paramount Comedy (Spain)) तथा ला सेक्स्टा (La Sexta) इस कार्यक्रम का प्रसारण कर रहे हैं। नीदरलैण्ड्स में, इस कार्यक्रम का प्रसारण अप्रैल 2007 में द ऑफिस US (The Office US) के नाम से कॉमेडी सेंट्रल पर शुरु हुआ। ऑस्ट्रेलिया में फॉक्सटेल (Foxtel) ने प्रत्येक गुरुवार रात 8:45 पर द ऑफिस का प्रसारण प्रारंभ किया। पुर्तगाल में, यह कार्यक्रम TVI पर, बहुत सुबह, प्रसारित हो रहा है; इसे अधिक दर्शक-मित्रवत् समय-खण्ड पर स्थानांतरित करने का निवेदन प्रसारणकर्ता से किया गया है। फ्रांस में, यह कार्यक्रम कैनल+ (Canal+) पर देर रात प्रसारित होता है। रूस में, चैनल वन (Channel One) ने 14 जुलाई 2008 को 00:20 बजे इस कार्यक्रम का प्रसारण शुरु किया। हंगरी में, यह श्रृंखला वियासैट 3 (Viasat 3) द्वारा प्रसारित की जाती है। एस्टोनिया, लात्विया और लिथुआनिया में यह कार्यक्रम 2008 की बसंत ऋतु से TV6 पर प्रसारित हो रहा है। डेनमार्क में रद्द किये जाने से पूर्व यह कार्यक्रम 2008 में कुछ महीनों तक DR2 पर प्रसारित हुआ। 2007/2008 में इस कार्यक्रम का पहला संस्करण नॉर्वे के चैनल TV2 पर प्रसारित किया गया। फिलीपीन्स में, यह जैक TV (Jack TV) पर प्रसारित होता है। 1 दिसम्बर तक प्राप्त जानकारी के अनुसार, ऑस्ट्रेलिया में ऑफिस का संस्करण 5 मंगलवार और गुरुवार को रात 8:00 बजे नेटवर्क टेन (Network Ten) पर प्रसारित किया जाएगा. ग्रीस में, यह कार्यक्रम यूनिवर्सल चैनल (Universal Channel) पर प्रसारित होगा. तुर्की में, ऑफिस को 2008 से ही TNT पर प्रसारित किया जा रहा है।
ऑनलाइन विज्ञप्तियां
चौथे संस्करण के प्रीमियर "फन रन" की कुल दर्शक संख्या 12.4 में से 2.7 मिलियन, या 22%, ऑनलाइन स्ट्रीमिंग के माध्यम से कम्प्यूटर पर थे। द न्यूयॉर्क टाइम्स (दि न्यू यॉर्क टाइम्स) ने कहा, ""द ऑफिस " मनोरंजन दर्शक संख्या में एक तीक्ष्ण परिवर्तन, जिसे वर्षों दूर माना जा रहा था, के शीर्ष कोने पर है; टेलीविजन की कड़ियों को कम्प्यूटर स्क्रीन पर देखना अब लाखों उपभोक्ताओं के लिये एक सामान्य गतिविधि बन गई है। NBC के एक अनुसंधानकर्ता ने कहा कि यह विशिष्ट रूप से ऑनलाइन दर्शकों के बीच लोकप्रिय था क्योंकि विशेष प्रभावों के बिना एक कड़ी-संचालित हास्य-कार्यक्रम के रूप में इसे छोटे मॉनिटरों, जैसे लैपटॉप व iPods पर पाए जाने वाले मॉनिटरों, पर देखना सरल था। ऑनलाइन प्रदर्शन और डिजिटल वीडियो रिकॉर्डरों का प्रयोग करनेवालों में से कार्यक्रम के 25-50% दर्शक इसे निर्धारित प्रसारण समय के बाद देखते हैं.
2007-2008 में राइटर्स गिल्ड ऑफ अमेरिका (Writers Guild of America) की हड़ताल में इस कार्यक्रम की इंटरनेट सफलता एक मुद्दा बन गई। डैनिएल्स और कलाकार दल के अन्य अनेक सदस्य, जो लेखकों के रूप में दोहरा कार्य कर रहे थे, ने हड़ताल की शुरुआत के शीघ्र बाद यूट्यूब (YouTube) पर एक वीडियो जारी किया, जिसमें इस बात का उल्लेख किया गया था कि ऑनलाइन और DVD प्रदर्शन के शेष पारिश्रमिक, यदि कोई हो, में से उन्हें कितना कम हिस्सा प्राप्त होता था। शुर ने कहा, "आप इसे इंटरनेट पर देख रहे हैं, जो एक ऐसा कार्य है जिससे हमें शून्य डॉलर्स का भुगतान प्राप्त होता है।" "हमें प्रत्येक दो ट्रिलियन डाउनलोड्स के लिये 11 सेंट प्राप्त होने हैं।" लेखक विशिष्ट रूप से इस बात को लेकर नाराज़ थे कि डेटाइम एमी अवार्ड (Daytime Emmy Award) विजेता ग्रीष्मकालीन वेब-कड़ियों "द अकाउण्टण्ट्स", जिसे इसमें जुड़े विज्ञापनों के बावजूद NBC ने प्रचार सामग्री माना, के लिये उन्हें कोई पारिश्रमिक नहीं दिया गया।
प्रचारात्मक
इस कार्यक्रम की सफलता के फलस्वरूप टेलीविजन के बाहर भी इसका विस्तार हुआ। इसके पात्र NBC के लिये प्रचार सामग्री में दिखाई दिये हैं और एक लाइसेंसयुक्त वीडियो गेम-द ऑफिस -को 2007 में जारी किया गया। 2008 में प्रेसमैन टॉय कॉर्प (Pressman Toy Corp) के माध्यम से दो खेल प्रस्तुत किये गये: द ऑफिस ट्रिविया बोर्ड गेम (The Office Trivia Board Game) तथा द ऑफिस DVD बोर्ड गेम (The Office DVD Board Game). टी-शर्टों और ड्वाइट श्रुट की एक बॉबलहेड (bobblehead) गुड़िया से लेकर अधिक कार्यालय-विशिष्ट वस्तुओं, जैसे कलाकार-दल को प्रदर्शित करनेवाले सक्सेसरीज़ (Successories) के प्रेरणादायी पोस्टर, जैसे अन्य वाणिज्यिक उत्पाद उपलब्ध हैं। डण्डर मिफ्लिन की दो वेबसाइटें हैं और कलाकार-दल के सदस्यों ने स्वयं और पात्र, दोनों के रूप में ब्लॉग का रखरखाव करते हैं।
कलाकार-दल के ब्लॉग
कलाकार-दल के अनेक सदस्य ब्लॉग का रखरखाव करते हैं। जेना फिशर और एंजेला किन्से सर्वाधिक सक्रिय हैं और वे संस्करण के दौरान नियमित रूप से प्रविष्टियां जोड़ती हैं।  रेन विल्सन ने NBC.com पर "श्रुट स्पेस" पर पात्र के रूप में लिखा, जिसे समय-समय पर अद्यतन किया जाता है। हालांकि, उन्होंने स्वयं ब्लॉग लिखना बंद कर दिया है। यह ज्ञात नहीं है कि क्या क्रीड ब्रैटन ही "क्रीड थॉट्स (Creed Thoughts)" के लेखक हैं, जो कि उनके चरित्र से संबंधित ब्लॉग है। कलाकार-दल के कुछ सदस्यों, जैसे रैन विल्सन, मिंडी कैलिंग और ब्रायन बॉमगार्टनर, के खाते ट्विटर (Twitter) पर भी हैं।
दिल्ली जल बोर्ड
दिल्ली जल बोर्ड (डीजेबी) सरकारी एजेंसी है जो दिल्ली, भारत के अधिकांश राष्ट्रीय राजधानी क्षेत्र में पीने योग्य पानी की आपूर्ति के लिए जिम्मेदार है। दिल्ली जल बोर्ड का गठन 6 अप्रैल 1998 को दिल्ली विधान सभा के एक अधिनियम के माध्यम से किया गया था जिसमें पिछले दिल्ली जल आपूर्ति और सीवेज निपटान उपक्रम शामिल थे। डीजेबी अपशिष्ट जल के उपचार और निपटान के लिए भी जिम्मेदार है।
इस अधिनियम से पहले उपरोक्त कार्यों को तत्कालीन दिल्ली जल आपूर्ति और सीवेज निपटान उपक्रम के साथ सौंपा गया था। बोर्ड नई दिल्ली नगरपालिका परिषद, दिल्ली छावनी बोर्ड और सैन्य इंजीनियरिंग सेवाओं को उस स्थान या स्थानों पर आपूर्ति करने के लिए भी बाध्य होगा, जहां पर इस अधिनियम के प्रारंभ से ठीक पहले, दिल्ली जल आपूर्ति और सीवेज निपटान उपक्रम दिल्ली के तहत गठित किया गया था। नगर निगम अधिनियम, 1957।
जल आपूर्ति नीतियां
2004 में, डीजेबी ने पानी बचाने के लिए निवासियों से स्नान के बजाय एक बाल्टी पानी का उपयोग करने का आह्वान किया। जुलाई 2012 में, बोर्ड ने पानी की चोरी को रोकने के लिए शहर में टैंकर प्रबंधन प्रणाली के निजीकरण का निर्णय लिया। हाल ही में, संकल्प संख्या 871 दिनांक 27.08.2019 के तहत, डीजेबी ने ई, एफ, जी और एच (हाउस टैक्स वर्गीकरण) के रूप में वर्गीकृत कॉलोनियों में रहने वाले लोगों के लिए पानी के बकाए की पूरी छूट की घोषणा की और 25-75 प्रतिशत तक की छूट की घोषणा की। अन्य चार श्रेणियों (एडी) में आने वाले उपभोक्ताओं के लिए देय राशि का प्रतिशत। शहर में वर्षा जल संचयन (आरडब्ल्यूएच) प्रणालियों के गैर-कार्यान्वयन के इतिहास के बाद, बोर्ड ने अब कार्यान्वयन के लिए एक कठिन लक्ष्य निर्धारित करते हुए शहर में ऐसी प्रणालियों की स्थापना को अनिवार्य कर दिया है। बोर्ड ने आरडब्ल्यूएच प्रणाली को स्थापित करने वाले परिवारों को पानी के बिल में छूट प्रदान करने वाले आरडब्ल्यूएच सिस्टम के निर्माण के लिए वित्तीय सहायता का प्रस्ताव देकर आरडब्ल्यूएच विधियों को प्रोत्साहित करने का भी प्रयास किया है। बोर्ड ने आरडब्ल्यूएच सिस्टम स्थापित करने के लिए मार्च 2020 की कठिन समय सीमा का पालन नहीं करने वाले परिवारों पर जुर्माना लगाने का भी प्रस्ताव दिया है।
श्रमिकों और निवासियों की जरूरतों को पूरा करने में चुनौतियां
लेख का शीर्षक था: "दुनिया की सबसे खराब नौकरी? भारतीय सीवेज कर्मचारी निश्चित रूप से भाग रहे हैं," यह कहते हुए कि 3,700 मील की मौजूदा सीवर लाइनें खराब मरम्मत में थीं और बढ़ती आबादी की जरूरतों को पूरा करने के लिए अपर्याप्त क्षमता थी।
इसकी स्थापना के लिए संक्षिप्त इतिहास और पृष्ठभूमि
5 दशकों से अधिक समय से, दिल्ली जल बोर्ड राष्ट्रीय राजधानी क्षेत्र दिल्ली के लिए पीने योग्य पानी की जरूरतों को पूरा कर रहा है। दिल्ली की जनसंख्या में अभूतपूर्व वृद्धि देखी गई है और यह 4 से 5 लाख की अस्थायी आबादी के अलावा 140 लाख के आंकड़े को पार कर गई है। व्यवस्थित योजना और कार्यान्वयन के माध्यम से, बोर्ड ने लगभग 9000 के नेटवर्क के माध्यम से दिल्ली के निवासियों के लिए प्रति व्यक्ति प्रति दिन 50 गैलन फ़िल्टर्ड पानी की औसत उपलब्धता सुनिश्चित की है। पानी के साधन / लाइनें किमी। 2003-2004 के दौरान पानी का उत्पादन लगभग 670 एमजीडी था, कच्चा पानी यमुना नदी, भाखड़ा भंडारण, ऊपरी गंगा नहर और भूजल जैसे विभिन्न स्रोतों से प्राप्त किया जाता है।
व्यवसाय का आवंटन
पाइप द्वारा पानी की आपूर्ति, और सीवेज के संग्रह और उपचार के अलावा, दिल्ली जल बोर्ड अपने ग्राहकों को निम्नलिखित सेवाएं प्रदान करता है:
भ्रष्टाचार के आरोप
2005 में अरविंद केजरीवाल और गैर-सरकारी संगठन (एनजीओ) परिवर्तन द्वारा जांच की गई जब दिल्ली जल बोर्ड को खुद के निजीकरण के प्रयास में भ्रष्टाचार का दोषी पाया गया। सूचना का अधिकार (आरटीआई) अनुरोध जमा करने के बाद, परिवर्तन को विश्व बैंक के साथ 9000 पृष्ठों का पत्राचार और परामर्श प्राप्त हुआ, जहां यह पता चला कि दिल्ली की जल आपूर्ति के निजीकरण से 21 में से प्रत्येक के चार प्रशासकों को 25,000 डॉलर प्रति माह का वेतन मिलेगा। जल क्षेत्र, जिसकी राशि प्रति वर्ष $25 मिलियन से अधिक थी, बजट को 60% से अधिक और जल करों को 9 गुना बढ़ा दिया।
समाचार पत्र द एशियन एज की एक रिपोर्ट के बाद नवंबर 2004 में परिवर्तन द्वारा पहली बार दिल्ली जल बोर्ड से संपर्क किया गया था, जहां इस योजना को पहली बार जनता के सामने प्रकट किया गया था। डीजेबी ने परियोजना के अस्तित्व से इनकार किया, लेकिन एक अपील के बाद, आरटीआई अनुरोध मंजूर कर लिया गया। दस्तावेजों से पता चला कि परियोजना 1998 में डीजेबी प्रशासन के भीतर पूरी गोपनीयता में शुरू हुई थी।  डीजेबी ने जल प्रणाली में सुधार के लिए ऋण के लिए विश्व बैंक से संपर्क किया, जिसे उसने मंजूरी दे दी, और प्रयास $2.5 मिलियन परामर्श ऋण के साथ शुरू हुआ। दिल्ली सरकार आसानी से पैसा उपलब्ध करा सकती थी, और 12% की ब्याज दर जो विश्व बैंक द्वारा उधार ली जानी थी, को पूंजी बाजार में 6% तक बढ़ाया जा सकता था।  परामर्श के बाद, 35 बहु-राष्ट्रीय कंपनियों ने बोली लगाई, जिनमें से छह को सूचीबद्ध किया जाना था, जिनमें से प्राइसवाटरहाउसकूपर्स (पीडब्ल्यूसी) को अनैतिक रूप से पक्षधर पाया गया, और 2001 में अनुबंध प्रदान किया।  परिवर्तन की जांच के बाद, केजरीवाल, अरुणा रॉय और अन्य कार्यकर्ताओं द्वारा दिल्ली भर में एक अभियान चलाया गया और डीजेबी ने विश्व बैंक से ऋण आवेदन वापस ले लिया।
उरोली, रानीखेत तहसील
उरोली, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
विक्की अरा
विक्की आरा (जन्म 28 जून 1996) पापुआ न्यू गिनी के क्रिकेटर हैं। जुलाई 2018 में, उन्हें 2018 आईसीसी महिला विश्व ट्वेंटी 20 क्वालीफायर टूर्नामेंट के लिए पापुआ न्यू गिनी की टीम में नामित किया गया था। उन्होंने 7 जुलाई 2018 को विश्व ट्वेंटी 20 क्वालीफायर में बांग्लादेश के खिलाफ पापुआ न्यू गिनी के लिए महिला ट्वेंटी 20 अंतर्राष्ट्रीय (मटी20आई) बनाई।
अप्रैल 2019 में, उन्हें वानुअतु में 2019 आईसीसी महिला क्वालीफायर ईएपी टूर्नामेंट के लिए पापुआ न्यू गिनी की टीम में नामित किया गया था। अगस्त 2019 में, उन्हें स्कॉटलैंड में 2019 आईसीसी महिला विश्व ट्वेंटी 20 क्वालीफायर टूर्नामेंट के लिए पापुआ न्यू गिनी की टीम में नामित किया गया था। अक्टूबर 2021 में, उन्हें जिम्बाब्वे में 2021 महिला क्रिकेट विश्व कप क्वालीफायर टूर्नामेंट के लिए पापुआ न्यू गिनी की टीम में नामित किया गया था।
भारतीय क्रिकेट टीम का वेस्टइंडीज दौरा 1975-76
भारतीय क्रिकेट टीम ने 1975-76 क्रिकेट के मौसम के दौरान वेस्ट इंडीज का दौरा किया। चार टेस्ट खेले गए थे। टीम ने वेस्टइंडीज श्रृंखला 2-1 से जीतने के साथ, वेस्टइंडीज क्रिकेट टीम के ख़िलाफ शानदार मैचों का प्रदर्शन किया था।
सल्बुटामोल
सल्बुटामोल, जिसे एल्ब्युटेरोल के नाम से भी जाना जाता है और दूसरों के बीच वेंटोलिन ब्रांड नाम के तहत बेचा जाता है, एक दवा है जो फेफड़ों में मध्यम और बड़े वायुमार्ग को खोलती है । यह एक शॉर्ट-एक्टिंग β2 एड्रीनर्जिक रिसेप्टर एगोनिस्ट है जो वायुमार्ग की चिकनी मांसपेशियों को आराम देकर काम करता है । इसका उपयोग अस्थमा के इलाज के लिए किया जाता है , जिसमें अस्थमा के दौरे , व्यायाम-प्रेरित ब्रोन्कोकन्सट्रिक्शन और क्रोनिक ऑब्सट्रक्टिव पल्मोनरी डिजीज (सीओपीडी) शामिल हैं। इसका उपयोग इलाज के लिए भी किया जा सकता हैउच्च रक्त पोटेशियम का स्तर । सालबुटामॉल का उपयोग आमतौर पर इनहेलर या नेब्युलाइज़र के साथ किया जाता है , लेकिन यह एक गोली, तरल और अंतःशिरा समाधान में भी उपलब्ध है। सूंघे गए संस्करण की क्रिया की शुरुआत आम तौर पर 15 मिनट के भीतर होती है और दो से छह घंटे तक चलती है।
सामान्य दुष्प्रभावों में अस्थिरता, सिरदर्द, तेज़ हृदय गति, चक्कर आना और चिंता महसूस करना शामिल हैं। गंभीर दुष्प्रभावों में खराब ब्रोंकोस्पज़म , अनियमित दिल की धड़कन , और निम्न रक्त पोटेशियम के स्तर शामिल हो सकते हैं । इसका उपयोग गर्भावस्था और स्तनपान के दौरान किया जा सकता है , लेकिन सुरक्षा पूरी तरह से स्पष्ट नहीं है।
साल्बुटामॉल को 1966 में ब्रिटेन में पेटेंट कराया गया था और 1969 में यूके में व्यावसायिक रूप से उपलब्ध हो गया था। इसे 1982 में संयुक्त राज्य अमेरिका में चिकित्सा उपयोग के लिए अनुमोदित किया गया था। यह विश्व स्वास्थ्य संगठन की आवश्यक दवाओं की सूची में है। सालबुटामोल एक सामान्य दवा के रूप में उपलब्ध है । 2020 में, यह संयुक्त राज्य में सातवीं सबसे अधिक निर्धारित दवा थी, जिसमें 61  मिलियन से अधिक नुस्खे थे।
आदि भीषण बमबारी
आदि भीषण बमबारी (Late Heavy Bombardment LHB) (साधारणतया चंद्र प्रलय के रूप में संदर्भित), लगभग ४.१ से ३.८ अरब वर्षों पूर्व की एक अवधि है, जिसके दरम्यान माना जाता है कि चन्द्रमा पर बड़ी संख्या के संघात क्रेटरों का गठन हुआ |
इस्माईल लहरी
स्माईल लहरी दैनिक भास्कर के जाने-माने कार्टूनिस्ट हैं । इनके कार्टून अखबार ही नहीं सोशल मिडिया पर भी छाए रहते हैं। इनके कार्टून में राजनीति से लेकर सामाजिक घटना का जिक्र बहुत ही अच्छे व्यंग्य के साथ उभर कर आता हैं। जिसे लोग काफी पसंद करते हैं।
संवातक
संवातक या श्वसित्र (ventilator) एक चिकित्सा सम्बन्धी युक्ति है जो उन रोगियों के काम आती है जो स्वयं सांस नहीं ले पाते या जिन्हें सांस लेने में कठिनाई होती है। मूल रूप से संवातक यांत्रिक कम्पन के द्वारा फेफड़ों से हवा अन्दर-बाहर करते थे। आधुनिक संवातक माइक्रोप्रोसेसर से नियंत्रित मशीनें होतीं हैं, किन्तु आवश्यकता होने पर बिल्कुल सरल हाथ से चलाई जाने वाली बैग-वाल्व मास्क की सहायता से भी रोगियों को श्वसन कराया जा सकता है। संवादकों का उपयोग प्रायः सघन चिकित्सा इकाइयों (ICU) में किया जाता है या घर पर चिकित्सा में या आकस्मिक चिकित्सा में किया जाता है।
निष्ठानन्द बज्राचार्य
व्यक्तिगत जीवनी
इनका जन्म नेपाल सम्बत ९७८ थिंलाथ्व चौथी के दिन मै हुवा था। इनके पिता का नाम मुक्तानन्द बज्राचार्य एवं मां का नाम थकुमति बज्राचार्य है। इनका घर काठमाडौं का ॐ बहाः मै नःबहिइ मै था। इनके पत्नी का नाम रत्नप्रभा बज्राचार्य था। इनका देहान्त नेपाल सम्बत १०५५ थिंलाथ्व चौथी के दिन हुवा था।
पुस्तक
इनके द्वारा लिखा गया पुस्तक इस प्रकार है-
जॉन मैक्केन
जॉन सिडनी मैक्केन तृतीय (29 अगस्त, 1936 - 25 अगस्त, 2018) एक अमेरिकी राजनेता और सैन्य अधिकारी थे, वे 1987 से 2018 में उनकी मृत्यु तक एरिजोना से संयुक्त राज्य अमेरिका के सीनेटर के रूप में कार्यरत थे। वे संयुक्त राज्य अमेरिका के सदन के लिये भी दो बार चुने गये थे। 2008 के चुनाव में मैक्केन बराक ओबामा के खिलाफ रिपब्लिकन पार्टी की ओर से राष्ट्रपति पद के उम्मीदवार थे।
इनकी प्रमुख रचना दा रेस्ट लेस सेव है।
संहा गाँव, साहेबपुर-कमाल (बेगूसराय)
संहा साहेबपुर-कमाल, बेगूसराय, बिहार स्थित एक गाँव है।
सिधरा, जम्मू
सिधरा (Sidhra) भारत के जम्मू और कश्मीर राज्य के जम्मू शहर का एक क्षेत्र है। प्रशासनिक रूप से यह जम्मू ज़िले में स्थित है। राष्ट्रीय राजमार्ग 44 यहाँ से गुज़रता है।
विपक्ष के नेता (बांग्लादेश)
राष्ट्रीय संसद के विपक्ष के नेता, (बंगाली: বিরোধীদলীয় নেতা ) बांग्लादेश की राष्ट्रीय संसद की आधिकारिक विपक्ष के आधिकारिक नेतृत्वकर्ता एवं नेता होते हैं। यह पद आमतौर पर बृहदतम् विरोधी दल के नेता को दिया जाता है।
बांग्लादेश की राजनैतिक ढांचे में, नेता विपक्ष को किसी कैबिनेट मंत्री के बराबर का दर्जा दिया गया है और उन्हें विपक्ष के संदर्भ में प्रधानमंत्री के समकक्ष देखा जाता है जोकि सदन एवं शासक दल के नेता होते हैं।
सनासर
सनासर (Sanasar) भारत के जम्मू और कश्मीर राज्य के रामबन ज़िले में स्थित एक स्थान है। यह एक प्रसिद्ध पर्वतीय पर्यटन क्षेत्र है। इसका नाम दो स्थानीय ग्रामों के नाम को मिलाकर बना है - सना (Sana) और सर (Sar), जो पत्नीटॉप से 20 किमी पश्चिम में स्थित हैं।
अबू मंसूर
अबू मसूंर
अबू मसूंर मूहम्मद अल काहिर विल्लाह: Abu Mansur Muhammad al-Qahir bi'llah (أبو منصور محمد القاهر بالله),‏‎ अब्बासी खिलाफत का 19 बाँ खलीफा था।
लिपिड द्विपरत
लिपिड यौगिक अक्सर उभयसंवेदी (amphiphilic) होते हैं, यानि उनका एक भाग जलस्नेही और एक भाग जलविरोधी होता है। जब उन्हें किसी जलीय वातावरण में डाला जाए तो वह दो परत की चादरों में व्यवस्थित हो जाते हैं, जिसमें। जलस्नेही सिर बाहर की तरफ़ और जलविरोधी दुमें अन्दर की ओर होती हैं। यह द्वीपरत शरीर में कई स्थानों पर प्रयोग होती है, मसलन कोशिकाओं का बाहरी खोल इसी से बनी झिल्ली का निर्मित होता है।
गिगडे, सल्ट तहसील
गिगडे, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अमरकोट
उमरकोट (पहले अमरकोट) एक नगर है जो सिंध ,अमरकोट ज़िला ,पाकिस्तान में स्थित है। अकबर की जन्मभूमि भी अमरकोट मानी जाती है। अमरकोट पहले सिंध की राजधानी थी। हुमायूँ के पुत्र अकबर का जन्म भी अमरकोट दुर्ग में 15 अक्टुबर 1542 को हुआ था।
इतिहास
मध्यकाल से 1947 तक ब्रिटिश भारत के विभाजन तक उमरकोट प्रांत पर हिंदू राजपूतों के सोढ़ा राजपूत कबीले का शासन था। मुगल साम्राज्य और ब्रिटिश राज के दौरान इस शहर को प्रमुखता मिली। मुगल सम्राट अकबर का जन्म अमरकोट में 15 अक्टूबर 1542 को हुआ था जब उनके पिता हुमायूं शेरशाह सूरी के हाथों सैन्य हार से भाग गए थे। उमरकोट के शासक राजपूत शासक राणा राव सिह ने उन्हें शरण दी। बाद में, अकबर उत्तर पश्चिमी भारत लाया, जिसमें मुगल शासन के तहत आधुनिक दिन पाकिस्तान भी शामिल था।
उमर मरावी की प्रेम गाथा का मरियम यहाँ अमरकोट किले में रखा गया था। इसके शासक राणा रतन सिंह को अंग्रेजों ने सिंधियों के अधिकारों के लिए खड़े होने के लिए इस किले पर लटका दिया था।
विभाजन के समय, उमरकोट रियासत के राजा पाकिस्तान पर राज करते थे। [५] हिंदू बहुमत के साथ उमरकोट एकमात्र रियासत थी, जो पाकिस्तान परस्त हो गया। राणा चंद्र सिंह, एक संघीय मंत्री और हिंदू सोढ़ा ठाकुर राजपूत कबीले के प्रमुख और उमेरकोट जागीर, पाकिस्तान पीपुल्स पार्टी (पीपीपी) के संस्थापक सदस्यों में से एक थे और उमरकोट से सात बार पाकिस्तान की नेशनल असेंबली के लिए चुने गए थे, पीपीपी 1977 से 1999 के बीच, जब उन्होंने पाकिस्तान हिंदू पार्टी (PHP) की स्थापना की। वर्तमान में, उनके राजनेता पुत्र राणा हमीर सिंह थारपारकर, उमरकोट और मीठी के 26 वें राणा हैं।
मढ़, जम्मू
मढ़ (Marh) भारत के जम्मू और कश्मीर राज्य के जम्मू ज़िले में स्थित एक गाँव है।
प्रेम विवाह
इसे दक्षिण एशियाई व मध्य पूर्वी देशों में अधिकतर उपयोग किया जाता है जहाँ पारंपरिक विवाह का प्रचलन अधिक है जिसमें महिला व पुरुष के परिवार वाले उनका विवाह तय करते हैं। संस्कृति के आधार पर प्रेम विवाह अप्रचलित व बदनामी की नज़र से देखे जाते हैं।
इतिहास
प्रेम विवाह हाल की एक अपेक्षाकृत घटना है। प्रेम विवाह बजाय कर्तव्य के, स्नेह के एक साझा जीवन के आधार पर होना चाहिए यह विचार सबसे पहले अपने लोकप्रिय उपन्यास जूली, जो १७६१ में जीन जैक्स रूसो (Jean-Jacques Rousseau) द्वारा व्यक्त की गई थी। यह उभर्ते हुए रोमेन्ट्सिज़म् द्वारा भी उठाया गया था।
मढ़
मढ़ नाम के एक से अधिक लेख हैं:
पंचेरी
पंचेरी (Panchari) भारत के जम्मू और कश्मीर राज्य के उधमपुर ज़िले में स्थित एक गाँव है। यह ज़िला मुख्यालय, उधमपुर, से लगभग 40 किमी दूर स्थित एक पर्वतीय क्षेत्र है।
हर्बर्ट वर्नर फ्रांके
जीवनी
फ्रांके का जन्म १४ मई १९२७ को वियना में हुआ था फ्रांके ने वियना में भौतिकी, गणित, रसायन विज्ञान, मनोविज्ञान और दर्शनशास्त्र का अध्ययन किया। उन्होंने १९५० में इलेक्ट्रॉन प्रकाशिकी के बारे में एक शोध प्रबंध लिखकर सैद्धांतिक भौतिकी में डॉक्टरेट की उपाधि प्राप्त की।
१९५७ से, उन्होंने एक स्वतंत्र लेखक के रूप में काम किया। १९७२ से १९९७ तक उन्होंने म्यूनिख विश्वविद्यालय (बाद में कंप्यूटर ग्राफिक्स - कंप्यूटर कला) में "साइबरनेटिकल एस्थेटिक" में व्याख्यान दिया। १९७९ में उन्होंने लिंज़/ऑस्ट्रिया में आर्स इलेक्ट्रॉनिका की सह-स्थापना की। १९७९ और १९८० में उन्होंने एप्लाइड साइंसेज के बीलेफेल्ड विश्वविद्यालय के कला और डिजाइन प्रभाग में "धारणा मनोविज्ञान का परिचय" में व्याख्यान दिया। साथ ही १९८० में वे जर्मन पेन क्लब के चयनित सदस्य बन गए।
"द ग्रीन कॉमेट" नामक लघु कथाओं का संग्रह उनका पहला प्रकाशन था। १९९८ में फ्रांके ने ऑरलैंडो में एक सिगग्राफ कंप्यूटर ग्राफिक्स सम्मेलन में भाग लिया और "वीडियोमैथ फेस्टिवल" बर्लिन में एक जूरी सदस्य थे। उन्होंने असंख्य प्रदर्शनों और प्रस्तुतियों में भी भाग लिया।
आर्काइव हर्बर्ट वर्नर फ्रांके कार्ल्सरूहे कला एवं मीडिया केंद्र में है।
फ्रांके की मृत्यु १६ जुलाई २०२२ को ९५ वर्ष की आयु में इगलिंग में हुई
संदर्भ
<references group="" responsive="1">
ए रामचंद्रन
ए रामचंद्रन  को भारत सरकार द्वारा सन २००५ में कला के क्षेत्र में पद्म भूषण से सम्मानित किया था। ये दिल्ली राज्य से हैं।
a
पाकिस्तान क्रिकेट टीम का दक्षिण अफ्रीका दौरा 2002-03
पाकिस्तान की राष्ट्रीय क्रिकेट टीम ने 2002–03 सीज़न के दौरान दक्षिण अफ्रीका का दौरा किया, जिसमें पांच वन-डे इंटरनेशनल (एकदिवसीय) और दो टेस्ट मैच, साथ ही चार दौरे के मैच, 3 दिसंबर 2002 और 6 जनवरी 2003 के बीच खेले गए। दक्षिण अफ्रीका ने वनडे सीरीज़ 4-1 से जीती, केवल दूसरा मैच हारा और दोनों मैचों में पाकिस्तान को पीछे करने के लिए मजबूर करने के बाद दोनों टेस्ट जीते।
विदुर
जन्म की कथा
हस्तिनापुर नरेश शान्तनु और रानी सत्यवती के चित्रांगद और विचित्रवीर्य नामक दो पुत्र हुये। शान्तनु का स्वर्गवास चित्रांगद और विचित्रवीर्य के बाल्यकाल में ही हो गया था इसलिये उनका पालन पोषण भीष्म ने किया। भीष्म ने चित्रांगद के बड़े होने पर उन्हें राजगद्दी पर बिठा दिया लेकिन कुछ ही काल में गन्धर्वों से युद्ध करते हुये चित्रांगद मारा गया। इस पर भीष्म ने उनके अनुज विचित्रवीर्य को राज्य सौंप दिया। अब भीष्म को विचित्रवीर्य के विवाह की चिन्ता हुई। उन्हीं दिनों काशीराज की दो कन्याओं, अम्बिका और अम्बालिका का विवाह विचित्रवीर्य के साथ करवा दिया।
समय आने पर अम्बिका के गर्भ से जन्मान्ध धृतराष्ट्र, अम्बालिका के गर्भ से पाण्डु तथा दासी से विदुर का जन्म हुआ।
विदुर का धृतराष्ट्र तथा गान्धारी को उपदेश एवं वनगमन
सम्पूर्ण तीर्थों की यात्रा करने के पश्चात् विदुर जी हस्तिनापुर आये। उन्होंने मैत्रेय जी से आत्मज्ञान प्राप्त कर किया था। धर्मराज युधिष्ठिर, भीम अर्जुन, नकुल सहदेव, धृतराष्ट्र, युयुत्सु, संजय, कृपाचार्य, कुन्ती गांधारी, द्रौपदी, सुभद्रा, उत्तरा, कृपी नगर के गणमान्य नागरिकों के साथ विदुर जी के दर्शन के लिये आये। सभी के यथायोग्य अभिवादन के पश्चात् युधिष्ठिर ने कहा - "हे चाचाजी! आपने हम सब का पालन पोषण किया है और समय समय पर हमारी प्राणरक्षा करके आपत्तियों से बचाया है। अपने उपदेशों से हमें सन्मार्ग दिखाया है। अब आप हमें अपने तीर्थयात्रा का वृतान्त कहिये। अपनी इस यात्रा में आप द्वारिका भी अवश्य गये होंगे, कृपा करके हमारे आराध्य श्रीकृष्णचन्द्र का हाल चाल भी बताइये।"
ऊणी, रानीखेत तहसील
ऊणी, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
विदुर
विदुर का धृतराष्ट्र तथा गान्धारी को उपदेश एवं वनगमन
अजातशत्रु युधिष्ठिर के इन वचनों को सुन कर विदुर जी ने उन्हें सभी तीर्थों का वर्णन सुनाया, किन्तु यदुवंश के विनाश का वर्णन को न कहना ही उचित समझा। वे जानते थे कि यदुवंश के विनाश का वर्णन सुन कर युधिष्ठिर को अत्यन्त क्लेश होगा और वे पाण्डवों को दुखी नहीं देख सकते थे। कुछ दिनों तक विदुर जी प्रसन्नता पूर्वक हस्तिनापुर में रहे।
विदुर जी धर्मराज के अवतार थे। मांडव्य ऋषि ने धर्मराज को श्राप दे दिया था, इसी कारण वे सौ वर्ष पर्यन्त शूद्र बन कर रहे। एक समय एक राजा के दूतों ने मांडव्य ऋषि के आश्रम पर कुछ चोरों को पकड़ा था। दूतों ने चोरों के साथ मांडव्य ऋषि को भी चोर समझ कर पकड़ लिया। राजा ने चोरों को शूली पर चढ़ाने की आज्ञा दी। उन चोरों के साथ मांडव्य ऋषि को भी शूली पर चढ़ा दिया गया किन्तु इस बात का पता लगते ही कि चोर नहीं हैं बल्कि ऋषि हैं, राजा ने उन्हें शूली से उतरवा कर अपने अपराध के लिये क्षमा मांगी। मांडव्य ऋषि ने धर्मराज के पहुँच कर प्रश्न किया कि तुमने मझे मेरे किस पाप के कारण शूली पर चढ़वाया? धर्मराज ने कहा कि आपने बचपन में एक टिड्डे को कुश को नोंक से छेदा था, इसी पाप में आप को यह दंड मिला। ऋषि बोले - "वह कार्य मैंने अज्ञानवश किया था और तुमने अज्ञानवश किए गए कार्य का इतना कठोर दंड देकर अपराध किया है। अतः तुम इसी कारण से सौ वर्ष तक शूद्र योनि में जन्म लेकर मृत्युलोक में रहो।"
मुनि के शाप के कारण ही धर्मराज को विदुर जी का अवतार लेना पड़ा था। वे काल की गति को भली भाँति जानते थे। उन्होंने अपने बड़े भ्राता धृतराष्ट्र को समझाया कि महाराज! अब भविष्य में वड़अ बुरा समय आने वाला है। आप यहाँ से तुरन्त वन की ओर निकल चलिये। कराल काल शीघ्र ही यहाँ आने वाला है जिसे संसार का कोई भी प्राणी टाल नहीं सकता। आपके पुत्र-पौत्रादि सभी नष्ट हो चुके हैं और वृद्धावस्था के कारण आपके इन्द्रिय भी शिथिल हो गईं हैं। आपने इन पाण्डवों को महान क्लेश दिये, उन्हें मरवाने कि कुचेष्टा की, उनकी पत्नी द्रौपदी को भरि सभा में अपमानित किया और उनका राज्य छीन लिया। फिर भी उन्हीं का अन्न खाकर अपने शरीर को पाल रहे हैं और भीमसेन के दुर्वचन सुनते रहते हैं। आप मेरी बात बात मान कर सन्यास धारण कर शीघ्र ही चुपचाप यहाँ से उत्तराखंड की ओर चले जाइये। विदुर जी के इन वचनों से धृतराष्ट्र को प्रज्ञाचक्षु प्राप्त हो गये और वे उसी रात गांधारी को साथ लेकर चुपचाप विदुर जी के साथ वन को चले गये।
प्रातःकाल सन्ध्यावंदन से निवृत होकर ब्राह्मणों को तल, गौ, भूमि और सुवर्ण दान करके जब युधिष्ठिर अपने गुरुजन धृतराष्ट्र, विदुर और गांधारी के दर्शन करने गये तब उन्हें वहाँ न पाकर चिंतित हुये कि कहीं भीमसेन के कटुवचनों से त्रस्त होकर अथवा पुत्र शोक से दुखि हो कर कहीं गंगा में तो नहीं डूब गये। यदि ऐसा है तो मैं ही अपराधी समझा जाउँगा। वे उनके शोक से दुखी रहने लगे।
एक दिन देवर्षि नारद अपने तम्बूरे के साथ वहाँ पधारे। युधिष्ठिर ने प्रणाम करके और यथोचित सत्कार के साथ आसन देकर उनसे विदुर, धृतराष्ट्र और गांधारी के विषय में प्रश्न किया। उनके इस प्रश्न पर नारद जी बोले - "हे युधिष्ठिर! तुम किसी प्रकार का शोक मत करो। यह सम्पूर्ण विशव परमात्मा के वश में है और वही सब की रक्षा करता है। तुम्हारा यह समझना कि मैं ही उनकी रक्षा करता हूँ, तुम्हारी भूल है। यह संसार नश्वर है तथा जाने वालों के लिये शोक नहीं करना चाहिये। शोक का कारण केवल मोह ही है, इस मोह को त्याग दो। यह पंचभौतिक शरीर नाशवान एवं काल के वश में है। तुम्हारे चाचा धृतराष्ट्र, माता गांधारी एवं विदुर उत्तराखंड में सप्तश्रोत नामक स्थान पर आश्रम बना कर रहते हैं। वे वहाँ तीनों काल स्नान कर के अग्नहोत्र करते हैं और उनके सम्पूर्ण पाप धुल चुके हैं। अब उनकी कामनाएँ भी शान्त हो चुकी हैं। सदा भगवान के ध्यान में रहने के कारण तमोगुण, रजोगुण, सतोगुण और अहंकार बुद्धि नष्ट हो चुकी है। उन्होंने अपने आप को भगवान में लीन कर दिया है।
"अब मैं तुम्हें बताता हूँ कि वे आज से पाँचवे दिन अपने शरीर को त्याग देंगे। वन में अग्नि लग जाने के कारण वे उसी में भस्म हो जायेंगे। उनकी साध्वी पत्नी गांधारी भी उसी अग्नि में प्रवेश कर जायेंगी। फिर विदुर जी वहाँ से तीर्थयात्रा के लिये चले जायेंगे। अतः तुम उनके विषय में चिंता करना त्याग दो।" इतना कह कर देवर्षि नारद आकाशमार्ग से स्वर्ग के लिये प्रस्थान कर गये। युधिष्ठिर ने देवर्षि नारद के उपदेश को समझ कर शोक का परित्याग कर दिया।
विदुर के जन्म संबंधी स्पष्ट जानकारी कंही नहीं मिलती है! अधूरी जन्म जानकारी..
मातृवंश समूह डी
मनुष्यों की आनुवंशिकी (यानि जॅनॅटिक्स) में मातृवंश समूह डी या माइटोकांड्रिया-डी॰एन॰ए॰ हैपलोग्रुप D एक मातृवंश समूह है। इस मातृवंश के लोग ज़्यादातर पूर्वोत्तर एशिया (ख़ासकर साइबेरिया), मूल अमेरिकी आदिवासी समुदायों, मध्य एशिया और कोरिया में भारी संख्या में और पूर्वोत्तर यूरोप और मध्य पूर्व के दक्षिण-पश्चिमी एशियाई इलाक़ों में हलकी संख्या में मिलते हैं।
वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से क़रीब ४८,००० साल पहले पूर्व एशिया में कहीं रहती थी। ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह डी और मातृवंश समूह डी), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।
अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
उपेक्षा (राजनीति)
उपेक्षा, राजनीति और अध्यात्म से सम्बन्धित एक भारतीय विचर है। संस्कृत और पालि में उपेक्षा का अर्थ है समभाव, अनासक्ति, समचित्तता या जाने देना। किन्तु उपेक्षा का अर्थ उदासीनता नहीं है।
नोटा
नोटा (None of the above (NOTA)) का अर्थ है- इनमे से कोई भी नहीं। NOTA का उपयोग पहली बार भारत में 2009 में किया गया था। स्थानीय चुनावों में मतदाताओं को NOTA का विकल्प देने वाला छत्तीसगढ़ भारत का पहला राज्य था। NOTA बटन ने 2013 के विधानसभा चुनावों में चार राज्यों - छत्तीसगढ़, मिजोरम, राजस्थान और मध्य प्रदेश और राष्ट्रीय राजधानी क्षेत्र, दिल्ली में अपनी शुरुआत की। 2014 से नोटा पूरे देश मे लागू हुआ। भारत निर्वाचन आयोग ने दिसंबर २०१३ के विधानसभा चुनावों में इलेक्ट्रॉनिक वोटिंग मशीन में इनमें से कोई नहीं अर्थात ‘नोटा’(None of the above) बटन का विकल्प उपलब्ध कराने के निर्देश दिए।, ,
2018 में नोटा को भारत में पहली बार उम्मीदवारों के समकक्ष दर्जा मिला। हरियाणा में दिसंबर २०१८ में पांच जिलों में होने वाले नगर निगम चुनावों के लिए हरियाणा चुनाव आयोग ने निर्णय लिया कि नोटा के विजयी रहने की स्थिति में सभी प्रत्याशी अयोग्य घोषित हो जाएंगे तथा चुनाव पुनः कराया जाएगा। हालांकि अभी भारत निर्वाचन आयोग ने इसे लागू नही किया है।
भारतीय आम चुनाव, 2019 में भारत में लगभग 1.04 प्रतिशत मतदाताओं ने उपरोक्त में से कोई नहीं (नोटा) के लिए मतदान किया, जिसमें बिहार 2.08 प्रतिशत नोटा मतदाताओं के साथ अग्रणी रहा।
ब्रोंकोस्पजम
ब्रोंकोस्पज़म या ब्रोन्कियल ऐंठन ब्रोंचीओल्स की दीवारों में मांसपेशियों का अचानक संकुचन है । यह एनाफिलेटॉक्सिन के प्रभाव में मस्तूल कोशिकाओं या बेसोफिल से पदार्थों की रिहाई ( डिग्रेनुलेशन ) के कारण होता है । यह सांस लेने में कठिनाई का कारण बनता है जो हल्के से लेकर गंभीर तक होता है।
ब्रोन्कोस्पास्म्स अस्थमा, क्रोनिक ब्रोंकाइटिस और एनाफिलेक्सिस में होते हैं । ब्रोन्कोस्पास्म्स कुछ दवाओं का एक संभावित दुष्प्रभाव है: पिलोकार्पिन , बीटा ब्लॉकर्स (उच्च रक्तचाप का इलाज करने के लिए उपयोग किया जाता है), एलएबीए दवाओं ( सीओपीडी के इलाज के लिए ) और अन्य दवाओं का उपयोग करने का विरोधाभासी परिणाम। ब्रोंकोस्पज़म्स जिआर्डियासिस के संकेत के रूप में पेश कर सकते हैं ।
ब्रोंकोस्पज़म में योगदान देने वाले कुछ कारकों में विशेष रूप से महिलाओं में कुछ खाद्य पदार्थों का सेवन, कुछ दवाएं लेना, कीड़ों से एलर्जी की प्रतिक्रिया और हार्मोन के स्तर में उतार-चढ़ाव शामिल हैं। ब्रोंकोस्पज़म्स ठंडे आवास से जुड़ी कई स्थितियों में से एक है।
ब्रोंचीओल्स की मांसपेशियों की अति सक्रियता एक उत्तेजना के संपर्क का परिणाम है जो सामान्य परिस्थितियों में बहुत कम या कोई प्रतिक्रिया नहीं देती है। परिणामी कसना और सूजन वायुमार्ग के संकुचन और बलगम उत्पादन में वृद्धि का कारण बनती है; यह ऑक्सीजन की उस मात्रा को कम कर देता है जो व्यक्ति को सांस फूलने, खांसी और हाइपोक्सिया का कारण बनता है ।
भेदाभेद
भेदाभेद वेदान्त, वेदान्त का एक उपसम्प्रदाय है, जिसका विचार है कि जीवात्मा, ब्रह्म से भिन्न भी है और अभिन्न भी। भेदाभेद (= भेद + अभेद) का शब्दिक अर्थ 'अन्तर होना और अन्तर न होना' है।
आखिरी पत्ता (कहानी)
अंतिम पत्ता, The Last Leaf, ओ हेनरी द्वारा अंग्रेजी में लिखी लघुकथा है।
कहानी का हिन्दी अनुवाद
वाशिंगटन चौक के पश्चिम की ओर एक छोटा-सा मोहल्ला है जिसमें टेढ़ी-मेढ़ी गलियों के जाल में कई बस्तियां बसी हुई हैं। ये बस्तियां बिना किसी तरतीब के बिखरी हुई है। कहीं-कहीं सड़क अपना ही रस्ता दो-तीन बार काट जाती है। इस सड़क के सम्बन्ध में एक कलाकार के मन में अमूल्य सम्भावना पैदा हुई कि कागज, रंग और कैनवास का कोई व्यापारी यदि तकादा करने यहां आये तो रास्ते में उसकी अपने आपसे मुठभेड़ हो हो जायेगी और उसे एक पैसा भी वसूल कियेबिना वापस लौटना पड़ेगा।
इस टूटे-फ़ूटे और विचित्र,'ग्रीनविच ग्राम' नामक मुह्ल्ले में दुनिया भर के कलाकार आकर एकत्र होने लगे। वे सब के सब उत्तर दिशा में खिड़कियां, अठारहवीं सदी के महराबें, छत के कमरे और सस्ते किरायों की तलाश में थे। बस छठी सड़क से कुछ कांसे के लोटे और टिन की तश्तरियां खरीद लाये और ग्रहस्थी बसा ली।
एक नीचे से मकान के तीसरी मंजिल पर, सू जौर जान्सी का स्टूडियो था। जान्सी, जोना का अपभ्रंश था। एक 'मेईन' से आयी थी और दूसरी 'कैलाफ़ोर्निया' से। दोनों की मुलाकात, आठवीं सड़क के एक अत्यन्त सस्ते होटल में हुई थी। दोनों की कलारूचि और खाने-पीने की पसन्द में इतनी समानता थी कि दोनों के मिले-जुले स्टूडियो का जन्म हो गया।
यह बात मई के महीने की थी। नवम्बर की सर्दियों में एक अज्ञात अजनबी ने, जिसे डाक्टर लोग 'निमोनिया' कहते हैं। मुहल्ले में डेरा डाल कर, अपनी बर्फ़ीली उंगलियों से लोगों को छेड़ना शुरू किया। पूर्वी इलाके में तो इस सत्यनाशी ने बीसियों लोगों की बलि लेकर तहलका मचा दिया था, परन्तु पश्चिम की तंग गलियों वाले जाल में उसकी चाल कुछ धीमी पड़ गयी।
मिस्टर 'निमोनिया' स्त्रियों के साथ भी कोई रिआयत नहीं करते थे। कैलीफ़ोर्निया की आंधियों से जिसका खून फ़ीका पड़ गया हो, ऎसे किसी दुबली-पतली लड़की का इस भीमकाय फ़ुंकारते दैत्य से कोई मुकाबला तो नहीं था, फ़िर भी उसने जान्सी पर हमला बोल दिया। वह बेचारी चुपचाप अपनी लोहे की खाट पर पड़ी रहती और शीशे की खिड़की में से सामने के ईटों के मकान की कोरी दीवार को देखा करती।
एक दिन उसका इलाज करने वाले बूढ़े डाक्टर ने, थर्मामीटर झटकते हुए, सू को बाहर के बरामदे में बुलाकर कहा,"उसके जीने की संभावना रूपये में दो आना है और, वह भी तब, यदि उसकी इच्छा-शक्ति बनी रहे। जब लोगों के मन में जीने की इच्छा ही नहीं रहती और वे मौत का स्वागत करने को तैयार हो जाते हैं तो उनका इलाज धन्वंतरि भी नहीं कर सकते। इस लड़की के दिमाग पर भूत सवार हो गया है कि वह अब अच्छी नहीं होगी। क्या उसके मन पर कोई बोझ है?"
सू बोली,"और तो कुछ नहीं, पर किसी रोज नेपल्स की खाड़ी का चित्र बनाने की उसकी प्रबल आकांक्षा है।"
"चित्र? हूं! मैं पूछ रहा था, कि उसके जीवन में कोई ऎसा आकर्षण भी है कि जिससे जीने की इच्छा तीव्र हो? जैसे कोई नौजवान!"
बिच्छू के डंक की-सी चुभती आवाज में सू बोली," नौजवान? पुरूष और प्रेम-छोड़ो भी-नहीं डाक्टर साहब, ऎसी कोई बात नहीं है।"
डाक्टर बोला,"सारी बुराई की जड़ यही है। डाक्टरी विद्या के अनुसार जो कुछ मुझसे मुमकिन है, उसे किये बिना नहीं छोडूंगा। पर जब कोई मरीज अपनी अर्थी के साथ चलने वालों की संख्या गिनने लगा जाता है तब दवाइयों की शाक्ति आधी रह जाती है। अगर तुम उसके जीवन में कोई आकर्षण पैदा कर सको, जिससे वहअगली सर्दियों में प्रचलित होने वाले कपड़ो के फ़ैशन के बारे में चर्चा करने लगे, तो उसके जीने की संभावना कम से कम दूनी हो जायेगी।"
डाक्टर के जाने के बाद सू अपने कमरे में गयी और उसने रो-रो कर कई रूमाल निचोड़ने काबिल कर दिये। कुछ देर बाद, चित्रकारी का सामान लेकर, वह सीटी बजाती हुई जान्सी के कमरे में पहुंची। जान्सी, चद्दर ओढ़े, चुपचाप, बिना हिले-डुले, खिड़की की ओर देखती पड़ी थी। उसे सोई हुई जान कर उसने सीटी बजाना बन्द कर दिया।
तख्ते पर कागज लगाकर वह किसी पत्रिका की कहानी के लिए, कलम स्याही से एक तस्वीर बनाने बैठी। नवोदित कलाकारों को 'कला' की मंजिल तक पहुंचने केलिए, पत्रिकाओं के लिए तस्वीरें बनानी ही पड़ती है। जैसे साहित्य की मंजिल तक पहुंचने के लिए, नवोदित लेखकों को पत्रिकाओं की कहानियां लिखनी पड़तीहै।
जान्सी की आंखे खुली थीं। वह खिड़की से बाहर देख रही थी और कुछ गिनती बोल रही थी। लेकिन वह उल्टा जप कर रही थी। वह बोली,"बारह" फ़िर कुछ देर बाद "ग्यारह" फ़िर "दस" और "नौ" और तब एक साथ "आठ" और "सात"।
सू ने उत्कण्ठा से, खिड़की के बाहर नज़र डाली। वहां गिनने लायक क्या था। एक खुला, बंजर चौक या बीस फ़ीट दूर ईंटों के मकान की कोरी दीवार!
एक पुरानी, ऎंठी हुई, जड़े निकली हुए,. सदाबहार की बेल दीवार की आधी ऊंचाई तक चढ़ी हुई थी। शिशिर की ठंडी सांसो ने उसके शरीर की पत्तियां तोड़ ली थीं और उसकी कंकाल शाखाएं, एकदम उघाड़ी, उन टूटी-फ़ूटी ईटों से लटक रही थीं।
सू ने पूछा,"क्या है जानी?"
अत्यन्त धीमे स्वरों में जान्सी बोली,"छ:! अब वे जल्दी-जल्दी गिर रही हैं। तीन दिन पहले वहां करीब एक सौ था। उन्हें गिनते-गिनते सिर दुखने लगाता था। वह, एक और गिरी। अब बची सिर्फ़ पांच।"
"पांच क्या? जानी, पांच क्या? अपनी सू को तो बता!"
"पत्तियां। उस बेल की पत्तियां। जिस वक्त आखिरी पत्ती गिरेगी, मैं भी चली जाऊंगी। मुझे तीन दिन से इसका पता है। क्या डाक्टर ने तुम्हें नहीं बताया?"
अत्यन्त तिरस्कार के साथ सू ने शिकायत की, "ओह! इतनी बेवकूफ़ तो कहीं नहीं देखी। तेरे ठीक होने का इन पत्तियों से क्या सम्बन्ध है? तू उस बैल से प्यार किया करती थी-क्यों इसलिए? बदमाश! अपनी बेवकूफ़ी बन्द कर! अभी सुबह ही तो डाक्टर ने बताया था कि तेरे जल्दी से ठीक होने की संभावना-ठीक किन शब्दो में कहां था-हां, कहा था, संभावना रूपये में चौदह आना है और न्यूयार्क में, जब हम किसी टैक्सी में बैठते हैं या किसी नयी इमारत के पास से गुजरते हैं, तब भी जीने की संभावना इससे आधिक नहीं रहती। अब थोड़ा शोरबा पीने की कोशिश कर और अपनी सू को तस्वीर बनाने दे, ताकि उसे सम्पादक महोदय के हाथों बेच कर वह अपने बीमार बच्ची के लिए थोड़ी दवा-दारू और अपने खुद के पेट के लिए कुछ रोटी-पानी ला सके।"
अपनी आंखों को खिड़की के बाहर टिकाये जान्सी बोली,"तुम्हें अब मेरे लिए शराब लाने की जरूरत नहीं। वह, एक और गिरी। नहीं मुझे शोरबे की भी जरूरत नहीं। अब सिर्फ़ चार रह गयीं। अँधेरा होने से पहिले उस आखिरी पत्ती को गिरते हुए देख लूं-बस। फ़िर मैं भी चली जाऊंगी।"
सू उस पर झुकती हुई बोली,'प्यारी जान्सी! तुझे प्रतिज्ञा करनी होगी कि तू आंखे बन्द रखेगी और जब तक मैं काम करती हूं, खिड़की से बाहर नहीं देखेगी। कल तक ये तस्वीर पहुंचा देनी हैं। मुझे रोशनी की जरूरत है, वर्ना अभी खिड़की बन्द कर देती।"
जान्सी ने रूखाई से पूछा,"क्या तुम दूसरे कमरे में बैठकर तस्वीरें नहीं बन सकती?"
किसी गिरी हुई मूर्ति की तरह निश्चल और सफ़ेद, अपनी आखे बन्द करती हुई, जान्सी बोली,"काम खत्म होते ही मुझे बोल देना, क्योकिं मैं उस आखिरी पत्ती को गिरते हुए देखना चाहती हूं। अब अपनी हर पकड़ को ढीला छोड़ना चाहती हूं और उन बिचारी थकी हुई पत्तियों की तरह तैरती हुई नीचे-नीचे-नीचे चलीजाना चाहती हूं।"
सू ने कहा," तू सोने की कोशिश कर। मैं खान में मजदूर का माडल बनने के लिए उस बेहरमैन को बुला लाती हूं। अभी, एक मिनट में आयी। जब तक मैं नहीं लौंटूं, तू हिलना मत!"
बूढ़ा बेहरमैन उनके नीचे ही एक कमरे में रहता था। वह भी चित्रकार था। उसकी उम्र साठ साल से भी अधिक थी। उसकी दाढ़ी, मायकल एंजेलो की तस्वीर के मोजेस की दाढ़ी की तरह, किसी बदशक्ल बंदर के सिर से किसी भूत के शरीर तक लहराती मालूम पड़ती थी। बेरहमैम एक असफ़ल कलाकार था। चालीस वर्षो से वह साधना कर रहा था, लेकिन अभी तक अपनी कला के चरण भी नहीं छू सका था। वह हर तस्वीर को बनाते समय यही सोचता कि यह उसकी उत्क्रष्ट कृति होगी, पर कभी भी वैसी बना नहीं पाता। इधर कई वर्षो से उसने व्यावसायिक या विज्ञापन-चित्र बनाने के सिवाय, यह धन्धा ही छोड़ दिया था। उन नवयुवक कलाकारों के लिए मांडल बनकर, जो किसी पेशेवर मांडल की फ़ीस नहीं चुका सकते थे, वह आजकल अपना पेट भरता था। वह जरूरत से ज्यादा शराब पी लेता और अपनी उस उत्क्रष्ट कृति के विषय में बकवास करता जिसके सपने वह संजोता था। वैसे वह बड़ा खूंखार बूढ़ा था, जो नम्र आदमियों की जोरदार मजाक उड़ाता और अपने को इन दोनों जवान कलाकारों का पहरेदार कुत्ता समझा करता।
सू ने बेहरमैन को अपने अंधेरे अड्डे में पड़ा पाया। उसमें से बेर की गुठलियों-सी गन्ध आ रही थी। एक कोने में वह कोरा कनवास खड़ा था, जो उसकी उत्क्रष्ट कलाक्रति की पहिली रेखा का अंकन पाने की, पच्चीस वर्षो से बाट जोह रहा था। उसने बूढ़े को बताया कि कैसे जान्सी उन पत्तों के साथ अपने पत्ते जैसे कोमल शरीर का सम्बन्ध जोड़ कर, उनके समान बह जाने की भयभीत कल्पना करती है और सोचती है कि उसकी पकड़ संसार पर ढीली हो जायेगी।
बूढ़े बेहरमैन ने इन मूर्ख कल्पनाओं पर गुस्से से आंखे निकाल कर अपना तिरस्कार व्यक्त किया।
वह बोला,"क्या कहा? क्या अभी तक दुनिया में ऎसे मूर्ख भी हैं, जो सिर्फ़ इसलिए कि एक उखड़ी हुई बेल से पत्ते झड़ रहे हैं, अपने मरने की कल्पना कर लेते हैं? मैंने तो ऎसा कहीं नहीं सुना! मैं तुम्हारे जैसे बेवकूफ़ पागलों के लिए कभी माडल नहीं बन सकता। तुमने उसके दिमाग में इस बात को घुसने ही कैसे दिया? अरे, बिचारी जान्सी!" सू ने कहा,"वह बीमारी से बहुत कमजोर हो गयी है और बुखार के कारण ही उसके दिमाग में ऎसी अजीब-अजीब कलुषित कल्पनाएं जाग उठी हैं। अच्छा; बूढ़े बेहरमैन, तुम अगर मेरे लिए माडल नहीं बनना चाहते तो मत बनो। हो तो आखिर उल्लू के पट्ठे ही!"
बेरहमैन चिल्लाया,"तू तो लड़की की लड़की ही रही! किसने कहा कि मैं माडल नहीं बनूंगा? चल, मैं तेरे साथ चलता हूं। आधे घण्टे से यही तो झींक रहा हूं कि भई चलता हूं-चलता हू! लेकिन एक बात कहूं- यह जगह जान्सी जैसी अच्छी लड़की के मरने लायक नहीं है। किसी दिन जब मै अपनी उत्क्रष्ट कलाक्रति बना लूंगा तब हम सब यहां से चल चलेंगे। समझी? हां!"
जब वे लोग ऊपर पहुंचे तो जान्सी सो रही थी। सू ने खिड़कियों के पर्दे गिरा दिये और बेहरमैन को दूसरे कमरे में ले गयी। वहां से उन्होंने भयभीत दृष्टि से खिड़की के बाहर उस बेल की ओर देखा। फ़िर उन्होंने, बिना एक भी शब्द बोले, एक-दूसरे की ओर देखा। अपने साथ बर्फ़ लिये हुए ठंडी बरसात लगातार गिर रही थी। एक केटली को उल्टा करके उस पर नीली कमीज में बेहरमैन को बिठाया गया जिससे चट्टान पर बैठे हुए, किसी खान के मजदूर का माडल बन जाये।
एक घण्टे की नींद के बाद जब दूसरे दिन सुबह, सू की आंख खुली तो उसने देखा कि जान्सी जड़ होकर, खिड़की के हरे पर्दे की ओर आंखे फ़ाड़ कर देख रही है। सुरसुराहट के स्वर में उसने आदेश दिया,"पर्दे उठा दे, मै देखना चाहती हूं।"
विवश होकर सू को आज्ञा माननी पड़ी।
लेकिन यह क्या! रात भर वर्षा, आंधी तूफ़ान और बर्फ़ गिरने पर भी ईंटो की दीवार से लगी हुई, उस बेल में एक पत्ती थी। अपने डंठल के पास कुछ गहरी हरी, लेकिन अपने किनारों के आसपास थकावट और और झड़ने की आशंका लिए पीली-पीली, वह पत्ती जमीन से कोई बीस फ़ुट ऊंची अभी तक अपनी डाली से लटकरही थी।
जान्सी ने कहा," यही आखिरी है। मैंने सोचा था कि यह रात में जरूर ही गिर जायगी। मैनें तूफ़ान की आवाज भी सुनी। खैर, कोई बात नहीं यह आज गिर जायेगी और उसी समय मैं भी मर जाऊंगीं।"
तकिये पर अपना थका हुआ चेहरा झुका कर सू बोली,"क्या कहती है पागल! अपना नहीं तो कम से कम मेरा ख्याल कर! मैं क्या करूंगी?"